Istoricul spune că așa ceva nu s-a întâmplat nici atunci și nici mai târziu (vezi Gershom Scholem, „Wider der Mythos vom Deutsch- Juedischen Gespraech (Din nou despre mitul dialogului germano-evreiesc)“, în Judaica, Frankfurt a.M., 1970, p. 7-9). Teza lui Gershom Scholem nu ia însă în considerare faptul că Mendelssohn nu se referea doar la evrei, ci la omenire în ansamblu, filozofia sa făcând legătura dintre particular și universal.